Xi Kurżitajiet fil-Kappellun ta' San Ġużepp Fil-Knisja Parrokkjali Madonna tas-Sacro Cuor Tista' tgħid li kull ħaġa li hemm fil- knisja tal-Madonna tas-Sacro Cuor, bħalma jiġri fi knejjes oħra, għandha storja, imma rrid insemmi biss żewġ aspetti folkloristiċi li għandhom x'jaqsmu mal-kappellun ta' San Ġużepp. San Gużepp tal-wegħda Dwar dan l-inkwadru ta' San Ġużepp xtaqt nikteb dwar ħaġa li ftit jafu biha. Ġużeppi Savona minn Tas- Sliema kien student ta' l-arkitettura u rnexxielu jiggradwa perit fl-1936. Għal min ikun għadu kemm jiggradwa ma kinetx ħaġa faċli li mill-ewwel jaqbad jaħdem għar-rasu. Għalhekk Ġużeppi Savona għamel wegħda lill- qaddis ta' ismu li jekk jirnexxilu jidħol jaħdem mal-gvern iħallas għall- inkwadru ġdid ta' San Ġużepp għall- knisja tal-Madonna tas-Sacro Cuor. Daħal jaħdem mal-gvern u żamm kelmtu. Fuq in-naħa ta' isfel fuq il- lemin ta' l-inkwadru hemm l-arma tal- familja Savona, li tkun b'nofs aħmar u ieħor blu, bi istilla bajda fuq il-blu. Dan l-inkwadru sar mill-istess sorijiet li pinġew it-titular tal-knisja. Fl-1937 il-perit Giuseppi Savona mar Għawdex bil-familja tiegħu bħala perit tal-gvern mal-Public Works. Dam jaħdem hemm tnax-il sena, inklużi is- snin tal-gwerra. Ix-shelters ta' Għawdex saru taħt is-sorveljanza tiegħu. Meta rritorna Malta kompla jaħdem mal-gvern bħala deputv director sakemm irtira f'Marzu ta' l- 1969; sfortunatament bilkemm gawda l-pensjoni għax miet fid-9 ta' Frar 1970. Fil-pubblikazzjoni dwar il-knisja il- kunjom tad-donatur, bi żball, jidher Bavona minflok Savona. L-inkwadru ta' San Ġużepp li naraw issa ha post ieħor li kien hemm qabel impitter minn Giuseppe Cali fl- 1881, imma dak kien spiċċa bil-ħsarat tal-gwerra. L-inkwadru li hemm fuq l-altar kien sar fl-1937 kif għedna, mis- sorijiet Franġiskani ta' Marija f'Ruma, l-istess sorijiet li fl-1936 kienu pinġew l-inkwadru titulari li naraw fuq l-altar maġġur. Meta ġew biex ipoġġu l-pittura ta' San Ġużepp f'postha instab li l- gwarniċ ta' mal-ħajt kien akbar minnu, għalhekk kienu qabbdu lil Patri Fawstinu, Kapuċċin fil-kunvent tal- Furjana, li kien jinqala' għal pittura, biex ikabbru billi jpinġi madwaru kemm kien hemm bżonn biex joqgħod sewwa fil-gwarniċ. Jekk tħarsu sewwa lejn l-inkwadru taraw il-parti miżjuda tidher sewwa għax, billi iż-żebgħa kienet ta' żmien differenti, u mhux mill-istess taħlita, ma jistax ikun li tkun identika ma' l- antika. L-altar ta' San Ġużepp darba kien l-altar rnaġġur fuq il-presbiterju, imma fl-1910 kien inħadem altar maġġur ġdid, u li kien hemm qabel poġġewh għal San Ġużepp. San Baskal iżomm il-ħin F'niċċa fl-istess kappellun ta' San Ġużepp hemm statwa ta' San Baskal Bavlon li l-Maltin iħobbu jsejħulu San Baskal. Qabilha kien hemm opra li spiċċat fil-gwerra. Meta kien hawn il-Kungress Ewkaristiku Internazzjonali f'Malta fl-1913 kienet saret din l-istatwa minn Karmenu Mallia il-Lhudi, statwarju minn Ħal Qabel ngħatat lill-Fratellanza tas-Sagrtament knisja tal-Madonna tas-Sacro Cuor kienet l-ewwel għand il-Franġiskani Ta' Ġieżu tal-Belt, u wara fir-Rabat. Hemm ukoll it-titular tal-mużajk li juri lil-San Baskal fil- kappella Tas-Sagrament li sar Venezja fl-1956. Dan il-qaddis magħruf l-aktar bħala patrun tal-fratellanzi tas- Sagrament, kungressi u entitajiet oħra Ewkaristiċi, imma fil-gżejjer tagħna huwa wkoll popolarment assoċjat maż-żamma tal-ħin. Meta ommijiet kienu jħossu li wasal iż-żmien li titwieled it-tarbija tagħhom, kemm huma, kif ukoll qrabathom kienu jitolbu lil San Baskal biex it-twelid isir fil-ħin mistenni b'wiċċ il-ġid. Ukoll 'jekk tfal kienu jaslu tard l-iskola, kienu jgħidulhom li biex iqumu u jaslu fil- ħin għandhom jitolbu lil San Baskal biex iqajjimhom u jwassalhom fil-ħin. Għaliex lil San Baskal għażluh ukoll protettur fiż-żamma tal-ħin2 Jidher li hu twieled fl-Għid il-Ħamsin ta' l-1540 u miet fl-Għid il-Ħamsin tal-1592, għalhekk iqisuh li kien preċiż fit-taqbil tal-jiem tat-twelid u l-mewt tiegħu. Mhux biss, imma titqies sinjifikanti li miet fil-ħin eżatt li fih kienet qed iddoqq il-qanpiena tal-knisja biex tħabbar il-Konsagrazzjoni, mument għażiż għalih ta' l-Ewkarestija. I Bint il-perit Ġużeppi Savona, is-Sinjura Marlene Catania minn tas-Sliema, qaltli dwar dan li qed ngħid dwar missierha f'kmunikazzjoni personali 12-ix-2004, konfermata 22-iil-2005. 2 VELLA, P. ĠUŻEPP. Il-Parroċċa Madonna tas-Sacro Cuor Tas-Sliema, 1993 p.102-103 3 LANFRANCO, G. Drawwiet u tradizzjonijiet Maltin 2001 p.70, 114 siżivg 1 48, Gżira Road, Gżira Tel: 2131 7137 e Fax: 2134 2040